b'\n_START_ARTICLE_\nHuhtam\xc3\xa4ki\n_START_SECTION_\nHistorie\n_START_PARAGRAPH_\nHuhtam\xc3\xa4ki blev oprindeligt etableret som en producent af konfekt i 1920 i Kokkola i Finland. Gennem \xc3\xa5rerne voksede den i st\xc3\xb8rrelse og den blev endeligt et industrikonglomerat med s\xc3\xa5 forskellige produkter som kvindet\xc3\xb8j, medicin og elektroniske komponenter. En emballagedivision blev etableret i 1965 under Polarpak-m\xc3\xa6rket. I 1988 besluttede virksomheden at fokuserede p\xc3\xa5 et enkelt segment, hvor den kunne v\xc3\xa6re verdensledende. Mange forretningsenheder blev frasolgt gennem det f\xc3\xb8lgende \xc3\xa5rti, inklusiv medicindivisionen Leiras (solgt til Schering) og den originale slik-forretning (som p\xc3\xa5 dette tidspunkt inkluderede Leaf-m\xc3\xa6rket). I den samme periode blev der opk\xc3\xb8bt et stort antal emballagevirksomheder. I dag fokuserer Huhtam\xc3\xa4ki entydigt p\xc3\xa5 emballagesektoren, hvor de er til stede i over 30 lande. Hoveds\xc3\xa6det ligger i Espoo i Finland.'